શુક્રવારે સુધરાઈએ ફ્લાયઓવર પર દાદર તરફ જતો રસ્તો ખોદી કાઢ્યો હતો. રસ્તાનો આ ભાગ લગભગ ૩૦૦ ફુટ લાંબો છે અને એનું કામ માત્ર બે દિવસ પહેલાં જ શરૂ થયું હતું. જોકે કામ નાનું છે છતાં સાયન સ્ટેશનથી દાદર અને દક્ષિણ મુંબઈ જતા વાહનચાલકોને એથી મુશ્કેલી નડે છે. આ રસ્તાના કામથી ચાલનારાઓને ખૂબ મુશ્કેલીનો સામનો કરવો પડે છે, કારણ કે તેઓ ફુટપાથ અથવા રસ્તા પર ચાલી શકે એમ નથી. રસ્તા પર ચાલતાં વાહનોનો ભય રહે છે, કારણ કે ખાસ કરીને આ જગ્યાએ ફ્લાયઓવર નીચે ઊતરે છે. સુધરાઈના અધિકારીએ આ રસ્તાનું કામ ૩૦ મે સુધી પૂરું થઈ જવાની બાંયધરી આપી છે.